Andrea Consigli. Andrea Consigli (1987-yil 27-yanvarda tugʻilgan) — italiyalik professional futbolchi, „Sassuolo“da darvozabon sifatida oʻynaydi. Klublardagi faoliyati. Cormano shahrida tugʻilgan Consigli, Atalantanıng yoshlar jamoasi faoliyatini boshlagan. Birinchi jamoada tajriba orttirish uchun yosh darvozabon 2006-07-yilgi mavsumda C1 Seriya vakili Sambenedettesega ijaraga berildi. Keyingi mavsumda u B Seriyaning Rimini jamoasiga ijaraga berildi. Ijaralardan soʻng Atalanta jamoasiga qaytib keladi va 1-raqam ostida oʻynay boshlaydi. 2014-yil 1-sentyabrda Consigli 3 million yevro evaziga A Seriyaning „Sassuolo“ jamoasiga oʻtdi. Xalqaro faoliyati. Konsigli Italiya U21 terma jamoasi bilan 2006-yilning 15-avgustida Xorvatiyaga qarshi oʻrtoqlik uchrashuvida debyut qilgan. Keyin u bosh murabbiy Pyerluiji Kasiragi tomonidan 2007-yilgi U-21 chempionati uchun tarkibda uchinchi darvozabon sifatida tanlandi. Oʻsha musobaqadan soʻng u Italiya U-21 terma jamoasida 2009-yilgi U-21 chempionatiga qadar asosiy darvozabon boʻldi. 2008-yilda u Italiya olimpiya terma jamoasi bilan 2008-yilgi Yozgi Olimpiya oʻyinlarida Emiliano Vivianodan keyingi asosiy darvozabon sifatida ishtirok etdi. U 2012-yilning 15-avgust kuni Bernda boʻlib oʻtgan Angliyaga qarshi oʻrtoqlik oʻyiniga bosh murabbiy Chezare Prandelli tomonidan Italiya terma jamoasiga ilk chaqiruvini oldi. Oʻyin uslubi. Tajribali va ishonchli darvozabon. Consigli yoshligida mahoratli darvozabon sanalgan va oʻzining darvozabonlik texnikasi, tezkor reflekslari, zarbani toʻxtatish va yakkama-yakka vaziyatlardagi qobiliyati bilan mashhur boʻlgan. U shuningdek, butun faoliyati davomida penaltilarni qaytarish boʻyicha qobiliyati bilan ajralib turadi. 2009-yildan buyon 364 oʻyinda 19 ta penaltini qaytarib A Seriya tarixidagi eng koʻp penaltilarni qaytargan darvozabonlar orasida uchinchi oʻrinni egalladi. Darvozabon sifatida uning kumiri — Janluiji Buffon. Yutuqlari. Klub. Atalanta Italiya U21